**Tájékoztató az Erzsébet-táborok keretében megvalósuló nyári gyermekfelügyeletről**

Paks Város Önkormányzata az idei évben is a Napközi Erzsébet-táborok keretében kívánja megvalósítani a nyári gyermekfelügyeletet az iskolai szünet idejére. Azon paksi lakóhelyű gyermekek szülei, akik munkavégzésük miatt gyermekük napközbeni ellátásáról nem tudnak gondoskodni, jelentkezhetnek gyermekükkel a Napközi Erzsébet-táborokba. Az idei évben is a Csengey Dénes Kulturális Központ és a Paks Kistérségi Szociális Központ nyújt be pályázatot a paksi helyszíneken megvalósuló Napközi Erzsébet-táborokra az alábbi turnusokban:

2021. 07. 05. – 2021. 07. 09.

2021. 07. 12. – 2021. 07. 16.

2021. 07. 19. – 2021. 07. 23.

2021. 07. 26. – 2021. 07. 30.

2021. 08. 02. – 2021. 08. 06.

2021. 08. 09. – 2021. 08. 13.

Egy turnusban összesen 40 fő, paksi lakcímmel rendelkező általános iskolás korú (1-8. évfolyam) gyermeket tudnak fogadni. Egy tanuló több turnusra is jelentkezhet. A táborozók felügyeletét a Csengey Dénes Kulturális Központ és a Paks Kistérségi Szociális Központ munkatársai látják el. A táborozók napi négyszeri ingyen étkezésben részesülnek.

A Napközi Erzsébet-táborra jelentkezni lehet: 2021. május 25-től 28-ig (keddtől péntekig) 8-16 óra között a Paks Kistérségi Szociális Központban személyesen (7030 Paks, Ifjúság út 1/a.). Bővebb információ a 75/830-480-as telefonszámon kérhető.

A jelentkezés feltételei:

* Szülői nyilatkozat
* Egészségügyi nyilatkozat (a tábor első napján szükséges leadni)
* 500 Ft részvételi biztosíték befizetése a tábor első napján
* Orvosi igazolás gyógyszerszedésről, allergiáról, gyógyszerérzékenységről

A szülői nyilatkozat és az egészségügyi nyilatkozat letölthető az Erzsébet-táborok Paks facebook csoportból, illetve a paks.hu honlapról.